stanford-oval/wikipedia huggingface dataset:
The Mask จักรราศี
ผู้เข้าแข่งขัน > รอบแรก

| ลำดับที่ | หน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอน |
| --- | --- | --- | --- | --- | --- |
| 1 | หน้ากากราศีพิจิก | อย่าฝากความหวัง (ใหม่ เจริญปุระ) + เงา (เพลงประกอบภาพยนตร์มู่หลาน)  + รีเฟลกชัน (ลีอา ซาลองกา) | ยังไม่เปิดเผยในรอบนี้ | ผ่านเข้ารอบ | Ep.1 |
| 1 | หน้ากากราศีเมษ | เมื่อวาน (โอ๊ต ปราโมทย์) | ยังไม่เปิดเผยในรอบนี้ | ผ่านเข้ารอบ | Ep.1 |
| 1 | หน้ากากราศีเมถุน (สีแดง) | ขอเช็ดน้ำตา (แคลช) | ชัชชัย จำเนียรกุล (บอล เชิญยิ้ม) | ถูกคัดออก | Ep.1 |
| 1 | หน้ากากราศีเมถุน (สีเขียว) | ขอเช็ดน้ำตา (แคลช) | ไพฑูรย์ พุ่มรัตน์ (โรเบิร์ต สายควัน) | ถูกคัดออก | Ep.1 |
| 2 | หน้ากากราศีสิงห์ | เชื่อฉัน (ดนุพล แก้วกาญจน์) | สบชัย ไกรยูรเสน (ฟอร์ด) | ถูกคัดออก | Ep.2 |
| 2 | หน้ากากราศีพฤษภ | ใครนิยาม (อีทีซี) + แพ้แล้วพาล (ไอซ์ ศรัณยู) | ยังไม่เปิดเผยในรอบนี้ | ผ่านเข้ารอบ | Ep.2 |
| 2 | หน้ากากราศีธนู | โซโล (เจนนี) | ยังไม่เปิดเผยในรอบนี้ | ผ่านเข้ารอบ | Ep.2 |
| 3 | หน้ากากราศีกันย์ | ขีดเส้นใต้ (กบ ทรงสิทธิ์) | อัษฎาพร สิริวัฒน์ธนกุล (กรีน) | ถูกคัดออก | Ep.3 |
| 3 | หน้ากากราศีกรกฎ | สวอลลา (เจสัน เดอรูโล Feat. นิกกี มินาจและไทดอลลาไซน์) | ยังไม่เปิดเผยในรอบนี้ | ผ่านเข้ารอบ | Ep.3 |
| 3 | หน้ากากราศีตุล | ร็อกกระทบไม้ (ธเนศ วรากุลนุเคราะห์) | ยังไม่เปิดเผยในรอบนี้ | ผ่านเข้ารอบ | Ep.3 |
| 4 | หน้ากากราศีมังกร | อะเลิฟบีฟอร์ไทม์ (โคโค ลี) + หงส์เหนือมังกร (นันทิดา แก้วบัวสาย) | อรวรรณ เย็นพูนสุข (ปุ้ม) | ถูกคัดออก | Ep.4 |
| 4 | หน้ากากราศีกุมภ์ | อะไรก็ยอม (โลโซ) | ยังไม่เปิดเผยในรอบนี้ | ผ่านเข้ารอบ | Ep.4 |
| 4 | หน้ากากราศีมีน | โบฮีเมียนแรปโซดี (ควีน) | ยังไม่เปิดเผยในรอบนี้ | ผ่านเข้ารอบ | Ep.4 |
ผู้เข้าแข่งขัน > รอบ Semi-Final

| ลำดับที่ | หน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอน |
| --- | --- | --- | --- | --- | --- |
| 1 | หน้ากากราศีกุมภ์ | บัวช้ำ น้ำขุ่น (ฟลาย) | เตือนใจ ศรีสุนทร (ฝน ธนสุนธร) | ถูกคัดออก | Ep.5 |
| 1 | หน้ากากราศีธนู | อาวรณ์ (โพลีแคต) | ยังไม่เปิดเผยในรอบนี้ | ผ่านเข้ารอบ | Ep.5 |
| 1 | เพลงที่ใช้ในรอบร้องคู่ : ผีเสื้อราตรี (แคทรียา อิงลิช) | เพลงที่ใช้ในรอบร้องคู่ : ผีเสื้อราตรี (แคทรียา อิงลิช) | เพลงที่ใช้ในรอบร้องคู่ : ผีเสื้อราตรี (แคทรียา อิงลิช) | เพลงที่ใช้ในรอบร้องคู่ : ผีเสื้อราตรี (แคทรียา อิงลิช) | Ep.5 |
| 2 | หน้ากากราศีเมษ | เมื่อคืน (ซีซันไฟฟ์ Feat. เดอะพาร์กินสัน) | กนกฉัตร มรรยาทอ่อน (ไต้ฝุ่น) | ถูกคัดออก | Ep.6 |
| 2 | หน้ากากราศีพิจิก | คิดถึงจัง (มาหาหน่อย) (โอ๊ต ปราโมทย์) + เลิฟออนท็อป (บียอนเซ่) | ยังไม่เปิดเผยในรอบนี้ | ผ่านเข้ารอบ | Ep.6 |
| 2 | เพลงที่ใช้ในรอบร้องคู่ : รักเธอแต่เธอไม่รู้ (หนุ่มเสก) | เพลงที่ใช้ในรอบร้องคู่ : รักเธอแต่เธอไม่รู้ (หนุ่มเสก) | เพลงที่ใช้ในรอบร้องคู่ : รักเธอแต่เธอไม่รู้ (หนุ่มเสก) | เพลงที่ใช้ในรอบร้องคู่ : รักเธอแต่เธอไม่รู้ (หนุ่มเสก) | Ep.6 |
| 3 | หน้ากากราศีตุล | ออลไอแอสก์ (อะเดล) | รัดเกล้า อามระดิษ (ต๊งเหน่ง) | ถูกคัดออก | Ep.7 |
| 3 | หน้ากากราศีพฤษภ | กรรม (ป้าง นครินทร์) + กรรมตามสนอง (มายด์) + ช่วงนี้ (อะตอม ชนกันต์) | ยังไม่เปิดเผยในรอบนี้ | ผ่านเข้ารอบ | Ep.7 |
| 3 | เพลงที่ใช้ในรอบร้องคู่ : รักกันมั้ย (เบิร์ด ธงไชย) | เพลงที่ใช้ในรอบร้องคู่ : รักกันมั้ย (เบิร์ด ธงไชย) | เพลงที่ใช้ในรอบร้องคู่ : รักกันมั้ย (เบิร์ด ธงไชย) | เพลงที่ใช้ในรอบร้องคู่ : รักกันมั้ย (เบิร์ด ธงไชย) | Ep.7 |
| 4 | หน้ากากราศีกรกฎ | คิลดิสเลิฟ (แบล็กพิงก์) | กรณ์ ศิริสรณ์ (กั้ง) | ถูกคัดออก | Ep.8 |
| 4 | หน้ากากราศีมีน | ยายสำอาง (คาราบาว) | ยังไม่เปิดเผยในรอบนี้ | ผ่านเข้ารอบ | Ep.8 |
| 4 | เพลงที่ใช้ในรอบร้องคู่ : คืนนี้อยากได้กี่ครั้ง (ชิน ชินวุฒ) | เพลงที่ใช้ในรอบร้องคู่ : คืนนี้อยากได้กี่ครั้ง (ชิน ชินวุฒ) | เพลงที่ใช้ในรอบร้องคู่ : คืนนี้อยากได้กี่ครั้ง (ชิน ชินวุฒ) | เพลงที่ใช้ในรอบร้องคู่ : คืนนี้อยากได้กี่ครั้ง (ชิน ชินวุฒ) | Ep.8 |
ผู้เข้าแข่งขัน > รอบ 4 คนสุดท้าย

| ลำดับที่ | หน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอน |
| --- | --- | --- | --- | --- | --- |
| เพลงที่ใช้ในรอบร้องรวม : ดาวกระดาษ (ปนัดดา เรืองวุฒิ) | เพลงที่ใช้ในรอบร้องรวม : ดาวกระดาษ (ปนัดดา เรืองวุฒิ) | เพลงที่ใช้ในรอบร้องรวม : ดาวกระดาษ (ปนัดดา เรืองวุฒิ) | เพลงที่ใช้ในรอบร้องรวม : ดาวกระดาษ (ปนัดดา เรืองวุฒิ) | เพลงที่ใช้ในรอบร้องรวม : ดาวกระดาษ (ปนัดดา เรืองวุฒิ) | Ep.9 |
| 1 | หน้ากากราศีพิจิก | เธอ...ผู้ไม่แพ้ + ชีวิตลิขิตเอง (เบิร์ด ธงไชย) | ยังไม่เปิดเผยในรอบนี้ | ผ่านเข้ารอบ | Ep.9 |
| 2 | หน้ากากราศีพฤษภ | ภาวนา (มียู) + เลิกรา (แมว จิรศักดิ์) | ธนวัฒน์ ประสิทธิสมพร (นุ้ย) | ถูกคัดออก (อันดับที่ 4) | Ep.9 |
| 3 | หน้ากากราศีธนู | ซีเคร็ตเลิฟซอง (ลิตเทิลมิกซ์ Feat. เจสัน เดอรูโล) | ยังไม่เปิดเผยในรอบนี้ | ผ่านเข้ารอบ | Ep.9 |
| 4 | หน้ากากราศีมีน | กอดฉัน (วารุณี สุนทรีสวัสดิ์) | ยังไม่เปิดเผยในรอบนี้ | ผ่านเข้ารอบ | Ep.9 |
ผู้เข้าแข่งขัน > รอบ Final

| รหัส | ลำดับที่ | หน้ากาก | เพลง (ศิลปิน) | ชื่อ-นามสกุล (ชื่อในวงการบันเทิง) | ผลการแข่งขัน | ตอน |
| --- | --- | --- | --- | --- | --- | --- |
| A2 | 1 | หน้ากากราศีมีน | หลับตา (ชรัส เฟื่องอารมย์) + โลกที่ไม่มีเธอ (พอร์ตเทรต) | สุดเขต จึงเจริญ (เอก ซีซันไฟฟ์) | รองชนะเลิศ | Ep.11 |
| A3 | 2 | หน้ากากราศีธนู | เธอ + เรา + คู่ชีวิต (ค็อกเทล) | เหมือนแพร พานะบุตร (กิ่ง) | ชนะเลิศ | Ep.11 |
เพลงที่ใช้ในรอบร้องคู่ : รักจริงให้ติงนัง (รุ่ง สุริยา)
ผู้เข้าแข่งขัน > ตารางผลการแข่งขัน จักรราศี

สัญลักษณ์สี
สีทอง หมายถึง ผู้ที่เป็นแชมป์
สีเงิน หมายถึง ผู้ที่เป็นรองแชมป์
สีฟ้า หมายถึง ผู้ที่ตกรอบ 3 คนสุดท้าย
สีครีม หมายถึง ผู้ที่ตกรอบ 4 คนสุดท้าย
สีกากี หมายถึง ผู้ที่ตกรอบ Semi-Final
สีชมพู หมายถึง ผู้ที่ตกรอบแรก
| แชมป์ | รอบ Final | รอบ 4 คนสุดท้าย/รอบ 3 คนสุดท้าย | รอบแรก/รอบ Semi-Final |
| --- | --- | --- | --- |
| หน้ากากราศีธนู | หน้ากากราศีธนู | หน้ากากราศีพิจิก | หน้ากากราศีพิจิก |
| หน้ากากราศีธนู | หน้ากากราศีธนู | หน้ากากราศีพิจิก | หน้ากากราศีเมษ |
| หน้ากากราศีธนู | หน้ากากราศีธนู | หน้ากากราศีพิจิก | หน้ากากราศีเมถุน |
| หน้ากากราศีธนู | หน้ากากราศีธนู | หน้ากากราศีพฤษภ | หน้ากากราศีสิงห์ |
| หน้ากากราศีธนู | หน้ากากราศีธนู | หน้ากากราศีพฤษภ | หน้ากากราศีพฤษภ |
| หน้ากากราศีธนู | หน้ากากราศีธนู | หน้ากากราศีพฤษภ | หน้ากากราศีธนู |
| หน้ากากราศีธนู | หน้ากากราศีมีน | หน้ากากราศีธนู | หน้ากากราศีกันย์ |
| หน้ากากราศีธนู | หน้ากากราศีมีน | หน้ากากราศีธนู | หน้ากากราศีกรกฎ |
| หน้ากากราศีธนู | หน้ากากราศีมีน | หน้ากากราศีธนู | หน้ากากราศีตุล |
| หน้ากากราศีธนู | หน้ากากราศีมีน | หน้ากากราศีมีน | หน้ากากราศีมังกร |
| หน้ากากราศีธนู | หน้ากากราศีมีน | หน้ากากราศีมีน | หน้ากากราศีกุมภ์ |
หน้ากากราศีธนู: หน้ากากราศีมีน
เรตติ้ง

| ตอนที่ | วันที่ออกอากาศ | เรตติ้ง AGB Nielsen (ทั่วประเทศ) |
| --- | --- | --- |
| 1 | 29 สิงหาคม 2562 | 2.4 |
| 2 | 5 กันยายน 2562 | 1.8 |
| 3 | 12 กันยายน 2562 | 2.5 |
| 4 | 19 กันยายน 2562 | 1.9 |
| 5 | 26 กันยายน 2562 | 2.0 |
| 6 | 3 ตุลาคม 2562 | 1.6 |
| 7 | 10 ตุลาคม 2562 | 1.5 |
| 8 | 17 ตุลาคม 2562 | 2.1 |
| 9 | 24 ตุลาคม 2562 | 1.7 |
| 10 | 31 ตุลาคม 2562 | 1.7 |
| 11 | 7 พฤศจิกายน 2562 | 1.8 |
| เรตติ้งเฉลี่ย (11 ตอน) | เรตติ้งเฉลี่ย (11 ตอน) | 1.91 |
มณทิพย์ ศรีรัตนา

| มณทิพย์ ศรีรัตนาม> ป.ช., ม.ว.ม..ข้อมูลส่วนบุคคล |
| --- | --- |
เกิด: 15 มกราคม พ.ศ. 2494 (73 ปี) อำเภอปากเกร็ด จังหวัดนนทบุรี ประเทศไทย
พรรคการเมือง: ประชาธิปัตย์ (2554–ปัจจุบัน)

มณทิพย์ ศรีรัตนา (เกิด 15 มกราคม พ.ศ. 2494) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ และอดีตรองปลัดกระทรวงทรัพยากรธรรมชาติและสิ่งแวดล้อม
ประวัติ

มณทิพย์ เกิดเมื่อวันที่ 15 มกราคม พ.ศ. 2494 สำเร็จการศึกษาชั้นประถมศึกษา จากโรงเรียนเซนต์ฟรังซีสซาเวียร์คอนแวนต์ กรุงเทพมหานคร ชั้นมัธยมศึกษาจากโรงเรียนเซนต์ฟรังซีสซาเวียร์คอนแวนต์ และโรงเรียนเซนต์โยเซฟคอนเวนต์ กรุงเทพมหานคร ระดับปริญญาตรี สาขาเคมี จากมหาวิทยาลัยมหิดล ระดับปริญญาโท สาขาการบรริหารจัดการสิ่งแวดล้อม จากสถาบันเทคโนโลยีแห่งเอเชีย และปริญญาเอก สาขาวิศวกรรมเมือง จากมหาวิทยาลัยโตเกียว ประเทศญี่ปุ่น
ในปี พ.ศ. 2549 เธอได้รับพระราชทานปริญญาปรัชญาดุษฎีบัณฑิตกิตติมศักดิ์ (การจัดการสิ่งแวดล้อม) จากมหาวิทยาลัยสงขลานครินทร์
การทำงาน

มณทิพย์ เคยดำรงตำแหน่งรองปลัดกระทรวงทรัพยากรธรรมชาติและสิ่งแวดล้อม อธิบดีกรมส่งเสริมคุณภาพและสิ่งแวดล้อม อธิบดีกรมควบคุมมลพิษ ผู้ตรวจราชการกระทรวงทรัพยากรธรรมชาติและสิ่งแวดล้อม ต่อมาในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ลำดับที่ 51 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แต่ไม่ได้รับเลือกตั้ง กระทั่งในเดือนพฤศจิกายน พ.ศ. 2556 อิสสระ สมชัย ได้ลาออกจากตำแหน่งเพื่อเข้าร่วมการชุมนุมทางการเมือง จึงทำให้มณทิพย์ ได้เลื่อนขึ้นเป็นสมาชิกสภาผู้แทนราษฎรแทนตำแหน่งที่ว่าง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอลงสมัครับเลือกตั้ง สส.แบบบัญชีรายชื่อ สังกัดพรรคประชาธิปัตย์ ลำดับที่ 51 แต่ไม่ได้รับเลือกตั้ง
รางวัล

มณทิพย์ ได้รับรางวัลสตรีไทยดีเด่น  ประจำปี 2555 จากสภาสตรีแห่งชาติ โดยได้รับรางวัลพร้อมกัน 180 คน อาทิ ยิ่งลักษณ์ ชินวัตร, พรรณสิริ กุลนาถศิริ, คุณหญิง วิจันทรา บุนนาค เป็นต้น
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2567 –  เครื่องราชอิสริยาภรณ์อาทิตย์อุทัย ชั้นที่ 3
หลวงจำรูญเนติศาสตร์ (จำรูญ โปษยานนท์)

| ศาสตราจารย์หลวงจำรูญเนติศาสตร์ (จำรูญ โปษยานนท์)ม> ป.ช., ม.ว.ม., ท.จ.ว. |
| --- | --- |

รัฐมนตรีว่าการกระทรวงยุติธรรม
ดำรงตำแหน่ง 9 มีนาคม พ.ศ. 2512 – 17 พฤศจิกายน พ.ศ. 2514
ก่อนหน้า: พระยาอรรถการีย์นิพนธ์ (สิทธิ จุณณานนท์)
ถัดไป: กมล วรรณประภา
ประธานศาลฎีกา คนที่ 13
ดำรงตำแหน่ง 1 มิถุนายน พ.ศ. 2502 – 1 ตุลาคม พ.ศ. 2505
กษัตริย์: พระบาทสมเด็จพระปรมินทรมหาภูมิพลอดุลยเดช
ก่อนหน้า: พระยาธรรมบัณฑิตสิทธิศฤงคาร (บุญจ๋วน บุญยะปานะ)
ถัดไป: ประวัติ ปัตตพงศ์
อธิการบดีมหาวิทยาลัยธรรมศาสตร์
ดำรงตำแหน่ง 22 ตุลาคม พ.ศ. 2500 – 7 มกราคม พ.ศ. 2503
ก่อนหน้า: ทวี แรงขำ
ถัดไป: ถนอม กิตติขจร
 
ข้อมูลส่วนบุคคล
เกิด: 7 เมษายน พ.ศ. 2445 จังหวัดพระนคร ประเทศสยาม
เสียชีวิต: 3 มิถุนายน พ.ศ. 2518 (73 ปี) กรุงเทพมหานคร ประเทศไทย
คู่สมรส: อรุณ จำรูญเนติศาสตร์
บุตร: โกวิทย์ โปษยานนท์

ศาสตราจารย์ หลวงจำรูญเนติศาสตร์ (จำรูญ โปษยานนท์)  (7 เมษายน พ.ศ. 2445 - 3 มิถุนายน พ.ศ. 2518) อดีตรัฐมนตรีว่าการกระทรวงยุติธรรม และ อดีตประธานศาลฎีกา และ อธิการบดีมหาวิทยาลัยธรรมศาสตร์
ตำแหน่ง

14 พฤษภาคม 2462 – มหาดเล็กวิเศษ
เครื่องราชอิสริยาภรณ์

พ.ศ. 2503 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2503 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2512 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2490 –  เหรียญจักรพรรดิมาลา (ร.จ.พ.)
สภากรุงเทพมหานคร ชุดที่ 9

สภากรุงเทพมหานคร พ.ศ. 2545 เป็นสภากรุงเทพมหานครชุดที่ 9 โดยมีที่มาจากการเลือกตั้งสมาชิกสภากรุงเทพมหานคร เมื่อวันที่ 16 มิถุนายน พ.ศ. 2545 สภาชุดปัจจุบันมีสมาชิก 61 คน
องค์ประกอบของสภา

สภากรุงเทพมหานครประกอบด้วยสมาชิกสภากรุงเทพมหานคร จำนวน 61 ที่นั่ง จากพรรคการเมืองต่าง ๆ ดังต่อไปนี้
| 0 | 1 | 2 |
| --- | --- | --- |
พรรค: จำนวนสมาชิกสภากรุงเทพมหานคร
| พรรค | ผลการเลือกตั้ง | ณ วันสิ้นอายุสภา |
| ประชาธิปัตย์ | 30 | 29 |
| ไทยรักไทย | 23 | 22 |
ชาติไทย: 3
ประชากรไทย: 2
กลุ่มมดงาน: 2
ชาติพัฒนา: 1
อิสระ: 1
| รวม | 62 | 60 |
| ว่าง | 0 | 2 |
แหล่งข้อมูล

ข้อมูลเลือกตั้ง ส.ว.  ส.ส.  ส.ก.  ส.ข. เก็บถาวร 2012-12-31 ที่ เวย์แบ็กแมชชีน
| ด ค กสภากรุงเทพมหานคร |
| --- | --- |
 1  2  3  4  5  6  7  8  9  10  11  12  13
ศักดิ์สิทธิ์ ตรีเดช

| ศักดิ์สิทธิ์ ตรีเดช |
| --- | --- |

เกิด: 13 ตุลาคม พ.ศ. 2493 อำเภอเชียงยืน จังหวัดมหาสารคาม
เสียชีวิต: 17 สิงหาคม พ.ศ. 2553 (อายุ 59 ปี) อำเภอนาหมื่น จังหวัดน่าน
สัญชาติ: ไทย
อาชีพ: ข้าราชการพลเรือน
มีชื่อเสียงจาก: ปลัดกระทรวงทรัพยากรธรรมชาติฯ
คู่สมรส: นางปิยธิดา ตรีเดช
บุตร: นายชาญวิทย์ ตรีเดช นายศักดา ตรีเดช
ศักดิ์สิทธิ์ ตรีเดช (13 ตุลาคม พ.ศ. 2493 - 17 สิงหาคม พ.ศ. 2553) อดีตปลัดกระทรวงทรัพยากรธรรมชาติและสิ่งแวดล้อม อดีตปลัดกระทรวงวิทยาศาสตร์และเทคโนโลยี
ประวัติ

ศักดิ์สิทธิ์ ตรีเดช หรือ ดร.ศักดิ์สิทธิ์ ตรีเดช เกิดเมื่อวันที่ 13 ตุลาคม พ.ศ. 2493 ที่ตำบลเชียงยืน อำเภอเชียงยืน จังหวัดมหาสารคาม จบการศึกษามัธยมศึกษาตอนปลาย จากโรงเรียนอำนวยศิลป์ พระนคร จบปริญญาตรี วิทยาศาสตรบัณฑิต (สุขาภิบาล) รางวัลเหรียญทอง คณะสาธารณสุขศาสตร์ มหาวิทยาลัยมหิดล เมื่อปี พ.ศ. 2515 จากนั้นเข้าทำงานในบริษัทเอกชนเป็นเวลา 3 ปี ก่อนที่จะได้รับทุน ก.พ. ให้ไปต่อระดับปริญญาโท และปริญญาเอก ด้านการจัดการคุณภาพน้ำ มหาวิทยาลัยทูเลน ประเทศสหรัฐอเมริกา ในปี พ.ศ. 2523
สำหรับชีวิตครอบครัว ดร.ศักดิ์สิทธิ์ ตรีเดช สมรสกับนางปิยะธิดา ตรีเดช มีบุตรด้วยกัน 2 คน คือ นายชาญวิทย์ ตรีเดช ได้รับทุน ก.พ. กำลังศึกษาปริญญาเอก ด้านวิศวกรรมศาสตร์ ที่วิทยาลัยอิมพีเรียล ลอนดอน สหราชอาณาจักรอังกฤษ และนายศักดา ตรีเดช กำลังศึกษาต่อระดับปริญญาเอกด้านวิศวกรรมศาสตร์ ที่มหาวิทยาลัยบรูเนล สหราชอาณาจักรอังกฤษ
การทำงาน

หลังจากจบปริญญาเอก ดร.ศักดิ์สิทธิ์ ตรีเดช กลับมารับราชการในตำแหน่งนักวิชาการสิ่งแวดล้อม ระดับ 4 สังกัดกองมาตรฐานคุณภาพสิ่งแวดล้อม และได้รับราชการเรื่อยมาจนก้าวหน้าเป็นผู้อำนวยการกอง เป็นรองเลขาธิการสำนักงานนโยบายและแผนทรัพยากรธรรมชาติและสิ่งแวดล้อม จนขึ้นสู่ตำแหน่งเลขาธิการสำนักงานนโยบายและแผนสิ่งแวดล้อม และอธิบดีกรมควบคุมมลพิษ
ต่อมามีการปฏิรูประบบราชการในปี พ.ศ. 2545 จัดตั้งกระทรวงทรัพยากรธรรมชาติและสิ่งแวดล้อม โดยแยกออกจากกระทรวงวิทยาศาสตร์ฯ ซึ่ง ดร.ศักดิ์สิทธิ์ ตรีเดช ได้รับแต่งตั้งให้เป็นรองปลัดกระทรวงวิทยาศาสตร์และเทคโนโลยี จนขึ้นเป็นปลัดกระทรวง และในปี พ.ศ. 2550 ดร.ศักดิ์สิทธิ์ ตรีเดช ได้รับการผลักดันจากนายเกษม สนิทวงศ์ ณ อยุธยา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้ดำรงตำแหน่งปลัดกระทรวงทรัพยากรธรรมชาติฯ เนื่องจากเห็นว่าเป็นข้าราชการที่ทำงานในด้านนี้มาก่อน
การทำงาน > การทำงานในตำแหน่งปลัดกระทรวงทรัพยากร

ดร.ศักดิ์สิทธิ์ ตรีเดช ได้รับการยอมรับในเรื่องผลงานมากมาย โดยเฉพาะเรื่องการวางแผนนโยบายยุทธศาสตร์ด้านสิ่งแวดล้อมและมลพิษ การผลักดัน พ.ร.บ.ส่งเสริมคุณภาพสิ่งแวดล้อม การจัดทำรายงานการวิเคราะห์ผลกระทบด้านสิ่งแวดล้อม (อีไอเอ) การผลักดันโครงการดาวเทียมธีออส ของกระทรวงวิทยาศาสตร์และเทคโนโลยี การแก้ปัญหาหมอกควันไฟป่า รวมทั้งสนับสนุนให้มีโครงการจัดตั้งป่าชุมชนรอบเขตป่าอนุรักษ์ เป็นต้น
ดร.ศักดิ์สิทธิ์ ตรีเดช เป็นหนึ่งในคณะที่ร่วมเดินทางไปประชุมเรื่องเขาพระวิหารที่ประเทศบราซิล กับนายสุวิทย์ คุณกิตติ รัฐมนตรีว่าการกระทรวงทรัพยากรธรรมชาติและสิ่งแวดล้อม ซึ่ง ดร.ศักดิ์สิทธิ์ ตรีเดช ได้รับการชื่นชมว่ามีความรอบรู้เกี่ยวกับเรื่องข้อมูลเป็นอย่างมาก ด้วยความสามารถ และเป็นข้าราชการที่มีประวัติดีมาโดยตลอด ทำให้มีการเตรียมเสนอชื่อ ดร.ศักดิ์สิทธิ์ ตรีเดช เป็นบุคคลดีเด่นของชาติ ในสาขาอนุรักษ์ทรัพยากรธรรมชาติและสิ่งแวดล้อม ประจำปี 2553
การเสียชีวิต

ดร.ศักดิ์สิทธิ์ เสียชีวิตด้วยอุบัติเหตุเฮลิคอปเตอร์ตก บริเวณอำเภอนาหมื่น จังหวัดน่าน ระหว่างเดินทางไปตรวจราชการที่อำเภอบ่อเกลือ จังหวัดน่าน เมื่อวันที่ 17 สิงหาคม พ.ศ. 2553 โดยตั้งศพบำเพ็ญกุศลที่ วัดพระศรีมหาธาตุวรมหาวิหาร เขตบางเขน กรุงเทพมหานคร และได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ เมื่อวันที่ 29 สิงหาคม พ.ศ. 2553
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เหรียญจักรพรรดิมาลา (ร.จ.พ.)
ศรีภูมิ ศุขเนตร

| ศรีภูมิ ศุขเนตร |
| --- | --- |


รัฐมนตรีช่วยว่าการกระทรวงคมนาคม
ดำรงตำแหน่ง 30 พฤษภาคม พ.ศ. 2517 – 14 กุมภาพันธ์ พ.ศ. 2518
นายกรัฐมนตรี: สัญญา ธรรมศักดิ์
 
ข้อมูลส่วนบุคคล
เกิด: 7 สิงหาคม พ.ศ. 2475 (92 ปี)
คู่สมรส: ม.ร.ว.วรรณาภรณ์ ศุขเนตร

ศรีภูมิ ศุขเนตร เป็นกงสุลใหญ่กิตติมศักดิ์ราชรัฐโมนาโกประจำกรุงเทพมหานคร อดีตรัฐมนตรีช่วยว่าการกระทรวงคมนาคม ในรัฐบาลของนายสัญญา ธรรมศักดิ์ อดีตที่ปรึกษาประจำสำนักนายกรัฐมนตรี อดีตปลัดกระทรวงคมนาคม อดีตอธิบดีกรมไปรษณีย์โทรเลข และอดีตอธิบดีกรมการบินพาณิชย์
ประวัติ

ศรีภูมิ ศุขเนตร จบการศึกษาระดับปริญญาตรี จากคณะนิติศาสตร์ ประกาศนียบัตรการปกครองและการคลัง มหาวิทยาลัยปารีส ระดับปริญญาโท ดิโพลม่าเทียบปริญญาโท โดย กพ. สถาบันไปรษณีย์โทรคมนาคมขั้นสูงแห่งชาติ และโรงเรียนการปกครองแห่งชาติปารีส และได้รับปริญญากิตติมศักดิ์ระดับปริญญาเอก จากคณะวารสารศาสตร์และสื่อสารมวลชน มหาวิทยาลัยธรรมศาสตร์ รวมทั้งจบการศึกษาจากวิทยาลัยป้องกันราชอาณาจักร
ศรีภูมิ ศุขเนตร สมรสกับหม่อมราชวงศ์วรรณาภรณ์ ศุขเนตร มีบุตร 3 คน คือ สันธาน ศิรเวท  และศิรนันท์ ศุขเนตร
การทำงาน

ศรีภูมิ ศุขเนตร เคยรับราชการในสังกัดกระทรวงคมนาคม เคยดำรงตำแหน่งอธิบดีกรมไปรษณีย์โทรเลข และกรมการบินพาณิชย์ และดำรงตำแหน่งสูงสุดคือ ปลัดกระทรวงคมนาคม ซึ่งในขณะนั้นเป็นช่วงที่รัฐมนตรีว่าการกระทรวงคมนาคม (มนตรี พงษ์พานิช) ได้ลงนามในสัญญาสัมปทานระบบการขนส่งทางรถไฟและถนนยกระดับใน กทม. และการใช้ประโยชน์จากที่ดินของ รฟท. หรือ โครงการโฮปเวลล์ และนายศรีภูมิ ได้ร่วมลงนามในฐานะพยาน ต่อมาถูกย้ายไปดำรงตำแหน่งที่ปรึกษาประจำสำนักนายกรัฐมนตรี โดยคณะรัฐประหาร (คณะ รสช.) เมื่อเดือนกุมภาพันธ์ 2534
ศรีภูมิ เป็นผู้มีบทบาทสำคัญในการนำระบบสื่อสารผ่านดาวเทียมมาใช้ในประเทศไทย รวมถึงการพัฒนาระบบการสื่อสารโทรคมนาคม และยังเคยเป็นประธานบริษัท ยูไนเต็ดคอมมูนิเกชั่น อินดัสตรี จำกัด (มหาชน)
ต่อมาได้รับแต่งตั้งเป็นสมาชิกสภานิติบัญญัติแห่งชาติเมื่อปี พ.ศ. 2516 และเป็นรัฐมนตรีช่วยว่าการกระทรวงคมนาคม ในรัฐบาลของนายสัญญา ธรรมศักดิ์ เมื่อปี พ.ศ. 2517 จนถึงปี พ.ศ. 2518 และได้รับแต่งตั้งเป็นสมาชิกวุฒิสภา ในปี พ.ศ. 2531 และเป็นประธานคณะกรรมาธิการโทรคมนาคม จนถึงวันที่มีการรัฐประหารเมื่อ กุมภาพันธ์ 2534 โดยคณะ รสช.
ศรีภูมิ เคยเป็นนายกสมาคมโทรคมนาคมแห่งประเทศไทย ในพระบรมราชูปถัมภ์ คนแรก เมื่อปี พ.ศ. 2534 ถึงปี พ.ศ. 2542 รวม 4 สมัย
ศรีภูมิ ศุขเนตร เป็นกงสุลกิตติมศักดิ์ของราชรัฐโมนาโกประจำประเทศไทย และเป็นประธานคณะกงสุลกิตติมศักดิ์แห่งประเทศไทย อยู่ 15 ปี จากปี พ.ศ.2546 ถึงปี พ.ศ. 2561
เครื่องราชอิสริยาภรณ์

ศรีภูมิ ศุขเนตร ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2523 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2520 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2520 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2547 –  เครื่องอิสริยาภรณ์เลฌียงดอเนอร์ ชั้นที่ 3 กอม็องเดอร์
ประสบการณ์การทำงาน

ศรีภูมิ เป็นนายกสมาคมคนแรกของสมาคมอุตสาหกรรมการบินแห่งประเทศไทย
ศรีภูมิ เป็นประธานคนแรกของสมาพันธ์เทคโนโลยีสารสนเทศแห่งประเทศไทย
ศรีภูมิ เป็นนายกสมาคมคนแรกของสมาคมนักเรียนเก่าฝรั่งเศส
ศรีภูมิ เป็นนายกสมาคมนักเรียนเก่าภาคพื้นยุโรปในพระบรมราชูปถัมภ์
ศรีภูมิ เป็นกรรมการบริหารรุ่นก่อตั้งของ International Satellite Organization (INTELSAT) ณ กรุงวอชิงตันดีซี
ศรีภูมิ เป็นกรรมการบริหารของบริษัทดาวเทียม IRADIUM ซึ่งจดทะเบียน ณ มลรัฐ Delaware, U.S.A.
ศรีภูมิ เป็นประธานคนแรกของสมาคมคณะกงสุลกิตติมศักดิ์ (ประเทศไทย) HCAT ซึ่งจดทะเบียนสมาคมเมื่อ พ.ศ. 2554
รัฐธรรมนูญแห่งสาธารณรัฐฝรั่งเศส

| รัฐธรรมนูญแห่งสาธารณรัฐฝรั่งเศส |
| --- | --- |
ภาพแสดงบทนำของรัฐธรรมนูญพร้อมตรามหาลัญจกร
ภาพรวม
ชื่อต้นฉบับ: Constitution française du 4 octobre 1958
ท้องที่ใช้: ประเทศฝรั่งเศส
เสนอ: 28 กันยายน ค.ศ. 1958 (66 ปี 37 วัน)
มีผลบังคับใช้: 4 ตุลาคม ค.ศ. 1958 (66 ปี 31 วัน)
ระบบ: รัฐเดี่ยว ระบบกึ่งประธานาธิบดี สาธารณรัฐ
โครงสร้างรัฐบาล
แขนง: 3
ประมุขแห่งรัฐ: ประธานาธิบดี
ฝ่ายนิติบัญญัติ: ระบบสองสภา (รัฐสภา: วุฒิสภา, สมัชชาแห่งชาติ)
ฝ่ายบริหาร: คณะรัฐบาล นำโดยนายกรัฐมนตรี
ฝ่ายตุลาการ: ศาลสูง (วัตถุประสงค์ในการถอดถอนประธานาธิบดี) สภารัฐธรรมนูญ (องค์การที่ทำหน้าที่ตรวจสอบความถูกต้องตามรัฐธรรมนูญของกฎหมาย)
ระบอบ: ระบบกึ่งประธานาธิบดี
คณะผู้เลือกตั้ง: ไม่มี แต่การเลือกตั้งสมาชิกวุฒิสภาถูกกำหนดให้เป็นทางอ้อม
ประวัติศาสตร์
แก้ไขเพิ่มเติม (ครั้ง): 25
แก้ไขครั้งล่าสุด: 4 มีนาคม ค.ศ. 2024
ฉบับก่อนหน้า: รัฐธรรมนูญแห่งสาธารณรัฐฝรั่งเศส ค.ศ. 1946
เอกสารฉบับเต็ม
 Constitution of the Fifth French Republic บนวิกิซอร์ซ
รัฐธรรมนูญแห่งสาธารณรัฐฝรั่งเศส ฉบับวันที่ 4 ตุลาคม ค.ศ. 1958 (ฉบับที่ 15 ของประเทศฝรั่งเศส) วางกฎเกณฑ์สำหรับสถาบันต่างๆ ของระบอบการปกครองแบบประชาธิปไตยของสาธารณรัฐฝรั่งเศสที่ 5 ซึ่งถือคติการปกครองว่า "รัฐบาลจากประชาชน โดยประชาชน และเพื่อประชาชน"
ชาวฝรั่งเศสได้รับรองรัฐธรรมนูญฉบับนี้ด้วยประชามติเมื่อวันที่ 28 กันยายน ค.ศ. 1958 และกฎหมายสูงสุดฉบันนี้ได้รับการแก้ไขแล้ว 24 ครั้ง โดยการแก้ไขรัฐธรรมนูญได้ทำด้วยวิธีต่างๆ คือ การแก้ไขโดยสภาผู้แทนแห่งรัฐหรือ Congrès (สมาชิกสภาผู้แทนราษฎรและสมาชิกวุฒิสภาลงคะแนนเสียงพร้อมกัน) หรือการแก้ไขซึ่งรับรองโดยประชาชนผ่านทางประชามติ
อารัมภบทของรัฐธรรมนูญฉบับนี้อ้างอิงถึง (1) คำประกาศว่าด้วยสิทธิมนุษยชนและสิทธิพลเมือง ฉบับวันที่ 26 สิงหาคม ค.ศ. 1789 (2) อารัมภบทรัฐธรรมนูญแห่งสาธารณรัฐฝรั่งเศสฉบับวันที่ 27 ตุลาคม ค.ศ. 1946 (รัฐธรรมนูญแห่งสาธารณรัฐฝรั่งเศสที่ 4) และ (3) กฎบัตรสิ่งแวดล้อมฉบับปี ค.ศ. 2004 เอกสารเหล่านี้ กอปรกับรัฐธรรมนูญ และหลักพื้นฐานซึ่งรับรองโดยกฎหมายแห่งสาธารณรัฐ ถือเป็นส่วนหนึ่งของแม่บทกฎหมายรัฐธรรมนูญ (Le bloc de constitutionalité)
ตุลาการรัฐธรรมนูญฝรั่งเศส (Le Conseil constitutionnel) เป็นผู้ตรวจสอบความสอดคล้องของกฎหมายต่างๆ ต่อรัฐธรรมนูญ โดยอาศัยแม่บทกฎหมายรัฐธรรมนูญเป็นเกณฑ์ นอกจากตุลาการรัฐธรรมนูญแล้ว ระหว่างการพิพากษาอรรถคดีทั้งปวงอื่นๆ ผู้พิพากษาศาล (ศาลยุติธรรม ศาลปกครอง ฯลฯ) หรือผู้ร้องหรือผู้ถูกร้อง ก็สามารถยกแม่บทกฎหมายรัฐธรรมนูญขึ้นอ้างได้โดยตรงเช่นกัน
บทย่อ

รัฐธรรมนูญฉบับนี้ได้จัดทำขึ้นโดยมีวัตถุประสงค์ให้ประเทศฝรั่งเศส ซึ่งปกครองภายใต้ระบอบสาธารณรัฐฝรั่งเศสที่ 4 หลุดพ้นจากความไม่มีเสถียรภาพของรัฐบาล และวิกฤตสงครามแอลจีเรีย โดยมีหลักการสำคัญคือสร้างความแข็งแกร่งให้กับฝ่ายบริหาร
มีแชล เดอเบร (Michel Debré) ผู้ยกร่างรัฐธรรมนูญ มีแรงบันดาลใจในการยกร่างฯ มาจากระบอบรัฐสภาแบบประเทศอังกฤษ โดยเฉพาะความแข็งแกร่งของตำแหน่งนายกรัฐมนตรี นอกจากนี้ ชาร์ล เดอ โกล (Charles de Gaulle) ยังได้ผลักดันให้รัฐธรรมนูญกำหนดให้ประธานาธิบดีเป็นผู้พิทักษ์สถาบันต่างๆ ของรัฐ
บทบัญญัติที่สำคัญ

บทบัญญัติที่สำคัญของรัฐธรรมนูญฉบับนี้กำหนดหลักการในการบริหารแผ่นดินและจัดระเบียบการดำเนินการของสถาบันต่างๆ ของประเทศฝรั่งเศส
สิทธิเสรีภาพขั้นมูลฐานได้รับการรับรองโดยการอ้างอิงถึงคำประกาศว่าด้วยสิทธิมนุษยชนและสิทธิพลเมือง ค.ศ. 1789 อารัมภบทของรัฐธรรมนูญแห่งสาธารณรัฐฝรั่งเศสที่ 4 ฉบับวันที่ 27 ตุลาคม ค.ศ. 1946 หลักการพื้นฐานที่ได้รับการรับรองโดยกฎหมายแห่งสาธารณรัฐ (principes fondamentaux reconnus par les lois de la République) รวมถึงกฎบัตรสิ่งแวดล้อม ค.ศ. 2004
ในคำวินิจฉัยลงวันที่ 16 กรกฎาคม ค.ศ. 1971 ตุลาการรัฐธรรมนูญได้รับรองว่าบทบัญญัติต่างๆ ข้างต้นเป็นส่วนหนึ่งของรัฐธรรมนูญ กล่าวคือถือเป็นส่วนหนึ่งของแม่บทกฎหมายรัฐธรรมนูญ (Le bloc de constitutionalité)
มาตรา 2 ให้นิยามของอำนาจอธิปไตย ;
มาตรา 3 เกี่ยวกับอำนาจอธิปไตยซึ่งเป็นของประชาชน ;
มาตรา 4 เกี่ยวกับบทบาทของพรรคการเมือง และหลักการเลือกตั้งในระบอบประชาธิปไตยแบบสาธารณรัฐ  ;
มาตรา 5 เกี่ยวกับอำนาจและหน้าที่ของประธานาธิบดีแห่งสาธารณรัฐฝรั่งเศส ;
มาตรา 11 เกี่ยวกับบทบาทของประธานาธิบดีแห่งสาธารณรัฐฝรั่งเศสในกระบวนการลงประชามติ ;
มาตรา 12 เกี่ยวกับการยุบสภาผู้แทนราษฎร ;
มาตรา 14 เกี่ยวกับความรับผิดชอบของประธานาธิบดีแห่งสาธารณรัฐฝรั่งเศสในฐานะหัวหน้าด้านความสัมพันธ์ต่างประเทศ ;
มาตรา 15 เกี่ยวกับความรับผิดชอบของประธานาธิบดีแห่งสาธารณรัฐฝรั่งเศสในฐานะจอมทัพฝรั่งเศส ;
มาตรา 16 เกี่ยวกับการใช้อำนาจพิเศษของประธานาธิบดีแห่งสาธารณรัฐฝรั่งเศส กรณีที่มีการคุกคามอย่างยิ่งยวดต่อสาธารณรัฐ ภายใต้การควบคุมของรัฐสภาและตุลาการรัฐธรรมนูญ ;
มาตรา 20 เกี่ยวกับอำนาจและหน้าที่ของรัฐบาลฝรั่งเศส ;
มาตรา 21 เกี่ยวกับอำนาจและหน้าที่ของนายกรัฐมนตรีฝรั่งเศส ;
มาตรา 47 เกี่ยวกับการลงคะแนนเสียงโดยรัฐสภาสำหรับร่างรัฐบัญญัติด้านการเงิน ในเงื่อนไขที่กำหนดไว้ในกฎหมายประกอบรัฐธรรมนูญ ;
มาตรา 49 เกี่ยวกับความรับผิดชอบด้านการเมืองของรัฐบาลต่อหน้ารัฐสภา ;
มาตรา 55 ซึ่งกำหนดให้สนธิสัญญาระหว่างประเทศมีลำดับศักดิ์ของกฎหมายเหนือรัฐบัญญัติ ;
มาตรา 62 ซึ่งกำหนดให้คำวินิจฉัยของตุลาการรัฐธรรมนูญเป็นที่สุดและอุทธรณ์ไม่ได้ ;
มาตรา 72 เกี่ยวกับองค์กรปกครองส่วนท้องถิ่นฝรั่งเศส ;
มาตรา 88 เกี่ยวกับการทำความตกลงระหว่างประเทศกับรัฐที่เป็นสมาชิกของสหภาพยุโรป ;
มาตรา 89 เกี่ยวกับการแก้ไขรัฐธรรมนูญ